पटना में वित्त मंत्री अरुण जेटली ने आलोचकों पर पलटवार करते हुए कहा कि नए कालाधन रोधी कानून की अनुपालन सुविधा के तहत 3,770 करोड़ रुपए का खुलासा हुआ है और वो ‘6,500 करोड़ रुपए’ अलग हैं। उन्होंने कहा कि इसे झूठ करार देने से पहले अपनी समझ साफ करें, विशेष तौर पर जबकि आप प्रधानमंत्री के लिए झूठा शब्द उपयोग में ला रहे हैं। कालेधन के वास्तविक खुलासे और प्रधानमंत्री की स्वतंत्रता दिवस समारोह की टिप्पणी के बारे में पूछने पर उन्होंने संवाददाताओं से कहा कि आप समझ नहीं पा रहे हैं।